Градът е по-известен с бившето си име на немски Аустерлиц заради Битката при Аустерлиц, известна още като "Битката на тримата императори" (на Франция, Австрия и Русия) на 2 декември 1805 г. В нея участват войски, наброяващи около 140 хил. души, загиналите и ранените са повече от 1/4 (над 35 хил. души). Битката завършва с победа на Наполеон. В замъка в центъра на града е подписано примирие между императорите на Франция и Австрия.